recursal/SuperWikiNEXT-32B huggingface dataset:
**राजस्थान दिवस**, इसे राजस्थान का स्थापना दिवस भी कहा जाता है। हर वर्ष के तीसरे महीने (मार्च) की दिनाङ्क 30 को **राजस्थान दिवस** मनाया जाता है। 30 मार्च, 1949 में जोधपुर, जयपुर, जैसलमेर और बीकानेर रियासतों का विलय होकर 'वृहत्तर राजस्थान सङ्घ' बना था।

इस दिन राजस्थान के लोगों की वीरता, दृढ़ इच्छाशक्ति तथा बलिदान को नमन किया जाता है। यहाँ की लोक कलाएँ, समृद्ध संस्कृति, महल, व्यञ्जन आदि एक विशिष्ट पहचान रखते हैं। इस दिन कई उत्सव और आयोजन होते हैं जिनमें राजस्थान की अनूठी संस्कृति का दर्शन होता है।

इसे पहले राजपूताना के नाम से जाना जाता था तथा कुल 19 रियासतों को मिलाकर यह राज्य बना तथा इसका नाम "राजस्थान" किया गया जिसका शाब्दिक अर्थ है "राजाओं का स्थान" क्योंकि स्वतन्त्रता से पूर्व यहाँ कई राजा-महाराजाओं ने राज किया। राजस्थान का एकीकरण 7 चरणों में हुआ। इसकी शुरुआत 18 अप्रैल 1948 को अलवर, भरतपुर, धौलपुर और करौली रियासतों के विलय से हुई। विभिन्न चरणों में रियासतें जुड़ती गईं तथा अन्त में 30 मार्च 1949 को जोधपुर, जयपुर, जैसलमेर और बीकानेर रियासतों के विलय से "वृहत्तर राजस्थान सङ्घ" बना और इसे ही राजस्थान स्थापना दिवस कहा जाता है। इसमें सरदार वल्लभभाई पटेल जी की सक्रिय भूमिका रही।

आयोजन
-----

**30 मार्च, 2024 को राजस्थान का 75 वाँ स्थापना दिवस मनाया गया। आज ही के दिन 30 मार्च, 1949 को सरदार वल्लभ भाई पटेल ने जयपुर में एक समारोह में वृहद् राजस्थान का उद्घाटन किया था।**

इस दिन राजस्थान पर्यटन विभाग द्वारा कई कार्यक्रम आयोजित किए जाते हैं। इन कार्यक्रमों का मुख्य केंद्र जयपुर होता है। इनमें कैमल टैटू शो, खेलकूद प्रतियोगिताएं, बच्चों के लिए फ़िल्म फेस्टिवल, विभिन्न संभागों की झांकियां एवं नृत्य, भजन, फैशन शो तथा संगीत कॉन्सर्ट का आयोजन शामिल है।

सन्दर्भ
-------

1. ↑  "संग्रहीत प्रति". मूल से 15 मार्च 2015 को पुरालेखित. अभिगमन तिथि 1 मई 2015.
2. ↑
3. ↑  "संग्रहीत प्रति". मूल से 5 मई 2015 को पुरालेखित. अभिगमन तिथि 1 मई 2015.
4. ↑  "राजस्थान दिवस विशेष: तो पाकिस्तान में होता आधा राजस्थान". *अमर उजाला*. ३० मार्च २०१७. मूल से 6 अप्रैल 2017 को पुरालेखित. अभिगमन तिथि 29 मार्च 2020.
5. ↑  "Rajasthan Diwas 2018: 22 रियासतों को मिलाकर बना था राजस्थान, जानें इतिहास". *आज तक*. ३० मार्च २०१८. मूल से 30 मार्च 2018 को पुरालेखित. अभिगमन तिथि 29 मार्च 2020.
6. ↑  "राजस्थान दिवस के अवसर पर आयोजित किए गए कई कार्यक्रम". *अमर उजाला*. ३० मार्च २०१९. मूल से 13 अप्रैल 2019 को पुरालेखित. अभिगमन तिथि 30 मार्च 2020.

यह भी देखें
-----------

* राजस्थान का इतिहास
* राजस्थान में पर्यटन
The Earth seen from Apollo 17
**पृथ्वी गान** (Earth Anthem) एक अधिकारिक गान हैं, जो पृथ्वी को समर्पित हैं। पृथ्वी गान के रचनाकार भारतीय राजनयिक और कवि अभय कुमार हैं।

पृथ्वी गान में हिंदुस्तानी, अंग्रेजी, नेपाली, बंगाली, उर्दू, सिंहल, जोंगखा और धीवेही भाषा की पंक्तियों का इस्तेमाल किया गया है, जो दक्षेस के आठ सदस्य देशों में बोली जाती है। इसे संयुक्त राष्ट्र के आठ अधिकारिक भाषाओ में अनुवादित किया गया, जिस मे अरबी, चीनी, अंग्रेजी, फ्रेंच, रशियन, स्पेनिश भाषा भी सामिल हैं। हिंदी और नेपाली भषा में भी इसका अनुवाद हुआ है।

इतिहास
------

एक आधिकारिक पृथ्वी गान (अर्थ एंथम) के लिए अभय कुमार के प्रस्ताव को वैश्विक ऑनलाइन प्रतियोगिता के दौरान सर्वश्रेष्ठ प्रविष्टियों में से चुना गया था। यूनेस्को द्वारा इसे अधिकारिक पृथ्वी गान के रूप में किया गया। पृथ्वी गान का लोकार्पण साल जून २०१३ में पूर्व केन्द्रीय कानून मंत्री कपिल सिब्बल और पूर्व मानव संसाधन विकास राज्य मंत्री शशि थरूर ने नई दिल्ली के भारतीय सांस्कृतिक संबंध परिषद (आईसीसीआर) में किया था। इसके बाद काठमांडू में नेपाल के पूर्व प्रधानमंत्री झालानाथ खनल ने यूनेस्को के नेपाल में प्रतिनिधि एक्सेल प्लेथ की मौजूदगी में इसे जारी किया था।


ब्रह्मांड की नीली मोती, धरती  

ब्रह्मांड की अदभुत ज्योति, धरती   

सब महाद्वीप, महासागर संग -संग   

सब वनस्पति, सब जीव संग -संग   

संग -संग पृथ्वी की सब प्रजातियाँ  

काले, सफेद, भूरे, पीले, अलग-अलग रंग  

इंसान हैं हम , धरती हमारा घर   

  

  

ब्रह्मांड की नीली मोती, धरती  

ब्रह्मांड की अदभुत ज्योति, धरती  

एक के संग सब सौर एक सबके संग   

सब लोग, सब राष्ट्र, संग -संग   

आओ सब मिलकर नीला झंडा फहराएँ  

आओ सब मिलकर पृथ्वी गान गाएं  

काले, सफेद, भूरे, पीले, अलग अलग रंग  

इंसान हैं हम , धरती हमारा घर

"
"
**अभय कुमार** द्वारा रचित "पृथ्वी गान" का हिन्दी में भावानुवाद

सन्दर्भ
-------

1. ↑  UNESCO finds Indian poet-diplomat's idea of an Earth Anthem inspiring Archived 2019-05-28 at the वेबैक मशीन Business Standard, 27 फ़रवरी 2014
2. ↑   Archived 2014-12-13 at the वेबैक मशीन Nepal-Africa Film Fest opens with Earth Anthem, IANS, 19 जून 2013
3. ↑   Archived 2014-10-21 at the वेबैक मशीन Inspiring Earth Anthem, The Himalayan Times, 8 जून 2013
4. ↑   Archived 2014-10-29 at the वेबैक मशीन Earth Anthem sung by Nepali Singer Shreya Sotang, ANI,4 जून 2013
5. ↑  "संग्रहीत प्रति". मूल से 3 जुलाई 2014 को पुरालेखित. अभिगमन तिथि 4 अगस्त 2014.
6. ↑   Archived 2013-06-30 at archive.today An Anthem for the Earth, The Kathmandu Post, 25 मई 2013

बाहरी कडिया
-----------

* UNESCO to consider making Earth Anthem a global initiative
* Indian Diplomat pens anthem for Earth
* Dream Window
* Inspiring Earth Anthem
* अभय, श्रेया र पृथ्वी
* Global community not serious about preserving planet Earth
* Why do we need an Earth Anthem
* Earth Anthem by Abhay K.
स्वामी भक्तिसिद्धान्त सरस्वती
**स्वामी भक्तिसिद्धान्त सरस्वती गोस्वामी प्रभुपाद** (6 फ़रवरी 1874 – 1 जनवरी 1937) गौडीय वैष्णव सम्प्रदाय के प्रमुख गुरू एवं आध्यात्मिक प्रचारक थे।[]
 उन्हें 'भक्तिसिद्धान्त सरस्वती ठाकुर' भी कहते हैं। उनका मूल नाम *विमल प्रसाद दत्त* था। []

श्रीकृष्ण की भक्ति-उपासना के अनन्य प्रचारकों में स्वामी भक्तिसिद्धान्त सरस्वती गोस्वामी का नाम अग्रणी है।[]
 उन्हीं से प्रेरणा और आशीर्वाद प्राप्त कर स्वामी भक्तिवेदान्त प्रभुपाद ने पूरे संसार में International Society For Krishna Consciousness {ISKCON} की शाखाएं स्थापित कर लाखों व्यक्तियों को हिन्दूधर्म तथा भगवान श्रीकृष्ण का अनन्य भक्त बनाने में सफलता प्राप्त की थी। []

```
[Main Source : Gaudiya Math ]
```

{ISKCON GBC}
{Past Time Of Srila Bhaktisidhant Saraswati Maharaj ]
{श्रील भक्तिसिद्धान्त सरस्वती ठाकुर, श्रील ए.सी. के गुरु। भक्तिवेदांत स्वामी प्रभुपाद, 6 फरवरी 1874 को श्रील सचिदानंद भक्तिविनोद ठाकुर के पुत्र के रूप में श्रीक्षेत्र धाम (जगन्नाथ पुरी) में प्रकट हुए। बचपन में उन्होंने वेदों पर शीघ्र ही महारत हासिल कर ली, भगवद-गीता को कंठस्थ कर लिया और अपने पिता के दार्शनिक कार्यों का आनंद लिया। अपने विशाल ज्ञान के कारण उन्हें "द लिविंग इनसाइक्लोपीडिया" के नाम से जाना जाने लगा। उन्होंने जातिवाद और गौड़ीय वैष्णववाद से दार्शनिक विचलन के खिलाफ दृढ़ता से प्रचार किया। उन्होंने अपनी शिक्षाओं को प्रकाशित करके चार वैष्णव संप्रदायों को एकजुट करने का प्रयास किया। श्रील सरस्वती ठाकुर ने वैष्णव सिद्धांत के अपने निडर और शक्तिशाली प्रस्तुतिकरण के लिए नृसिंह गुरु की उपाधि अर्जित की।}

परिचय
-----

स्वामी भक्तिसिद्धान्त का जन्म 20 जुलाई 1873 को चैतन्य महाप्रभु की शिष्य परम्परा के महान वैष्णव आचार्य भक्ति विनोद ठाकुर के पुत्र के रूप में जगन्नाथपुरी में हुआ था।[]
 गौड़ीय सम्प्रदाय के आचार्य पिताश्री से उन्हें बचपन में ही श्रीकृष्ण भक्ति का प्रसाद मिला था। श्रीमद्भगवद्गीता तथा चैतन्य महाप्रभु के पावन जीवन चरित्र ने उन्हें श्रीकृष्ण भक्ति के प्रचार-प्रसार की प्रेरणा दी।[]

भक्ति सिद्धान्त युवावस्था से ही अंग्रेजी तथा बंगला के प्रभावी वक्ता थे। युवा पीढ़ी विशेषकर उनके व्याख्यान सुनकर मंत्र-मुग्ध हो जाती थी। वे दक्षिणेश्वर मन्दिर जाकर प्राय: स्वामी रामकृष्ण परमहंस तथा स्वामी विवेकानन्द के सान्निध्य का लाभ उठाते थे।[]

विशेष रिपोर्ट 
[श्रोत : गौडीय मठ]]
**ज़मीर** 1975 में बनी हिन्दी भाषा की फिल्म है। यह रवि चोपड़ा द्वारा निर्देशित और बी.आर. चोपड़ा द्वारा निर्मित है। इसमें शम्मी कपूर, सायरा बानो, अमिताभ बच्चन, मदन पुरी और विनोद खन्ना हैं। 

इसका संगीत सपन चक्रवर्ती ने तैयार किया था। यह 1960 की देव आनंद अभिनीत *बम्बई का बाबू* पे आधारित फिल्म है। यह व्यावसायिक रूप से सफल रही थी।

संक्षेप
-------

महाराज सिंह (शम्मी कपूर) कई डर्बी-विजेता घोड़ों के मालिक हैं और अपनी पत्नी, रुक्मिणी (इन्द्रानी मुखर्जी) और छोटे बेटे, चिम्पू के साथ एक आलीशान फार्महाउस में रहते हैं। एक दिन डकैत घोड़ों को चुराने के उद्देश्य से उनके फार्महाउस पर हमला करते हैं। लेकिन महाराज उनसे लड़ते हैं और इसमें डकैतों के नेता मान सिंह (मदन पुरी) का बेटा मारा जाता है। मान सिंह अपने बेटे की मौत का बदला लेने की कसम खाता है और चिंपू का अपहरण कर लेता है। वर्षों बाद, महाराज का एक सेवक, राम सिंह (रमेश देव), बादल नाम के एक युवक को उनके जीवन में लाता है और उन्हें बताता है कि वह उनका लापता बेटा चिम्पू है। 

महाराज, रुक्मिणी और उनकी बेटी सुनीता दोनों चिम्पू को अपने जीवन में वापस पाकर बहुत खुश होते हैं। फिर बादल और सुनीता (सायरा बानो) को एक दूसरे से प्यार हो जाता है। तब बादल महाराज के सामने स्वीकार करता है कि वह चिम्पू नहीं है, बल्कि सज़ा पाया हुआ कैदी है जिसे राम सिंह ने उसका रूप धारण करने के लिए कहा था। महाराज यह जानकारी बीमार रुक्मिणी को नहीं देना चाहते हैं और जीवन भर इसे राज़ रखने का निर्णय लेते हैं। लेकिन देर-सबेर रुक्मिणी को यह पता चलना ही है - विशेषकर तब जब बादल और सुनीता खुलेआम अपना प्यार दिखाते हैं।

मुख्य कलाकार
------------

* शम्मी कपूर — ठाकुर महाराज सिंह
* सायरा बानो — सुनीता सिंह
* अमिताभ बच्चन — बादल
* मदन पुरी — डाकू मान सिंह
* विनोद खन्ना — डाकू सूरज सिंह
* इन्द्रानी मुखर्जी — रुक्मणि महाराज सिंह
* रमेश देव — राम सिंह
* जगदीश राज — शेर सिंह

संगीत
-----

सभी सपन चक्रवर्ती द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "ज़िन्दगी हंसने गाने के लिए है" | साहिर लुधियानवी | किशोर कुमार | 3:38 |
| 2. | "तुम भी चलो" | साहिर लुधियानवी | किशोर कुमार | 4:29 |
| 3. | "तुम भी चलो हम भी चले" | साहिर लुधियानवी | किशोर कुमार, आशा भोंसले | 3:32 |
| 4. | "फूलों के डेरे हैं" | साहिर लुधियानवी | किशोर कुमार | 4:00 |
| 5. | "बड़े दिनों में ख़ुशी का दिन आया, भाग. 1" | साहिर लुधियानवी | महेन्द्र कपूर | 3:45 |
| 6. | "बड़े दिनों में ख़ुशी का दिन आया, भाग. 2" | साहिर लुधियानवी | महेन्द्र कपूर | 1:24 |
| 7. | "आँका बांका तली तलाका" | इन्द्रजीत सिंह तुलसी | किशोर कुमार, मन्ना डे | 5:00 |
| 8. | "अब यहाँ कोई" | साहिर लुधियानवी | किशोर कुमार | 1:09 |

सन्दर्भ
-------

बाहरी कड़ियाँ
-------------

* *ज़मीर*  इंटरनेट मूवी डेटाबेस पर
**वीरचन्द गाँधी** (25 अगस्त 1864 - 7 अगस्त 1901) उन्नीसवीं सदी के एक जैन विद्वान थे, जो शिकागो के उस प्रसिद्ध धर्म-सम्मेलन में जैन-प्रतिनिधि बन कर गए थे जिससे स्वामी विवेकानन्द को ख्याति मिली थी। वीरचन्द गाँधी ने अहिंसा के सिद्धान्त को बहुत महत्वपूर्ण बताया था।

जीवन परिचय
----------

वीरचंद जी का जन्म २५ अगस्त १८६४ को गुजरात के महुवा गाँव में हुआ था। उनके पिता जी राघवजी तेजपालजी गाँधी, महुवा नगर के प्रतिष्ठित नगरसेठ थे व उनका मोती–जेवरात का व्यापार था। १८७९ में वीरचंद जी का जीवी बेन से विवाह हुआ। वीरचंदजी ने २१ वर्ष की आयु में अपना बी ए (आनर्स) , मुम्बई के एल्फिंस्टन कॉलेज से किया व तब तक वे १४ भाषाओं के ज्ञाता व सर्व धर्म ग्रंथो के विद्वान् बन चुके थे। २१ वर्ष की आयु में वे भारत के जैन संघ के सचिव नियुक्त किये गए। 

वीरचंद जी ने पालीताणा दर्शन के लिए वहां के ठाकुर (राजा ) को प्रति व्यक्ति को जो कर देना पड़ता था उसे अपनी जान पर खेलकर व अंग्रेजो से मिलकर प्रति व्यक्ति कर को रद्द कराया। इसी तरह कोलकाता जाकर बंगाली सीख कर उन्होंने कोर्ट में अपने द्वारा दस्तावेज देकर सम्मेद शिखरजी के प्रांगण में एक अंग्रेज व्यापारी बेद्दम का बना हुआ सूअर के क़त्लखाने को बंद कराया।

बाहरी कड़ियाँ
-------------

* विश्व धर्म संसद में गूंजा वह स्वर,सारे भारत का था Archived 2022-01-22 at the वेबैक मशीन
* भारतीय संस्कृति के विश्वदूत **वीरचंद गांधी** (लाइव\_आर्यावर्त)
**राव बीरेन्द्र सिंह** (20 फ़रवरी 1921 – 30 सितम्बर 2009) एक भारतीय राजनेता थे, जो १९६७ में कुछ महीनों तक हरियाणा के मुख्यमंत्री रहे।

राजनैतिक करियर
--------------

1952 में जब स्वतंत्र भारत में पहले चुनाव हुए, तो बीरेन्द्र सिंह रेवाड़ी से एक स्वतंत्र उम्मीदवार के रूप में चुनाव में उतरे थे, हालांकि, उस चुनाव में उनकी पराजय हुई। इसके बाद उसी वर्ष उन्होंने *किसान मजदूर पार्टी* नाम से अपनी पार्टी बनाई। 1954 में वह अम्बाला मण्डल से पंजाब विधान परिषद में निर्दलीय सदस्य चुने गए। सरदार प्रताप सिंह कैंरों मंत्रिमंडल में उन्हें परिवहन व राजस्व मंत्री का जिम्मा दिया गया। 

हरियाणा गठन के बाद वर्ष 1967 में हुए पहले आम चुनावों में राव बिरेंद्र अपनी ही विशाल हरियाणा पार्टी से पटौदी से चुनाव जीतकर विधायक बने। उन्हें प्रदेश का प्रथम निर्वाचित विधानसभा अध्यक्ष बनने का गौरव मिला। 24 मार्च 1967 को राव संयुक्त विधायक दल के बल पर प्रदेश के दूसरे मुख्यमंत्री बने। वर्ष 1971 में राव ने विशाल हरियाणा पार्टी से महेंद्रगढ़ लोकसभा का चुनाव जीता। वर्ष 1977 में अटेली से विधायक बने।

आपातकाल के बाद इंदिरा गांधी के आग्रह पर राव ने अपनी पार्टी का कांग्रेस में विलय किया। वर्ष 1980 में केंद्र में कांग्रेस सरकार बनने पर इंदिरा गांधी ने राव को कृषि, ¨सचाई, ग्रामीण विकास, खाद्य एवं आपूर्ति जैसे महत्वपूर्ण विभागों का जिम्मा सौंपा। 1996 के बाद से उन्होंने सक्रिय राजनीति छोड़ दी थी।

निधन
----

30 सितंबर 2009 को गुड़गांव में हृदय गति रुक जाने के कारण उनकी मृत्यु हो गई।

सन्दर्भ
-------

* "RAO BIRENDER SINGH AND HIS ENTRY INTO THE POLITICS" (PDF). मूल से 6 जुलाई 2018 को पुरालेखित (PDF). अभिगमन तिथि 6 जुलाई 2018.
* "अहीरवाल के पुरोधा थे राव बिरेंद्र ¨सह". *Dainik Jagran*. मूल से 6 जुलाई 2018 को पुरालेखित. अभिगमन तिथि 6 जुलाई 2018.
* "Birender Singh, second CM of Haryana, passes away". *Indian Express*. 1 October 2009. अभिगमन तिथि 14 March 2011.
1. ↑  Chris Baker; Pasuk Phongpaichit (2017). *A History of Ayutthaya*. Cambridge University Press. पृ॰ 76. But 1569 was also the final act of the merger between Ayutthaya and the Northern Cities.
2. ↑  "เงินตรา" [Currency]. Royal Thai Mint. 2014. अभिगमन तिथि 29 August 2022.

|  |  |
| --- | --- |
|  | **इस लेख में विशेष अक्षर हो सकते हैं।** बिना उपयुक्त समर्थन सहायता के, आपको प्रश्नसूचक चिह्न, सन्दूक चिह्न या अन्य अजीब चिह्न या अक्षर दिख सकते हैं।  |

**सुखोदय् साम्राज्य** ( थाई: *สุโขทัย* , आरटीजीएस: *Sukhothai*, आईएएसटी : *Sukhodaya*pronounced [sù.kʰǒː.tʰāj] ( सुनें)) या **उत्तरी शहर** वर्तमान उत्तर-मध्य थाईलैंड में प्राचीन राजधानी सुखोदय् के आसपास मुख्यभूमि दक्षिण पूर्व एशिया में एक उत्तर-शास्त्रीय स्याम देश का साम्राज्य (मंडल) था। राज्य की स्थापना १२३८ में श्री इंद्रादित्य द्वारा की गई थी और यह १४३८ तक एक स्वतंत्र राज्य व्यवस्था के रूप में अस्तित्व में था, जब बोरोम्मपन (महा धम्मराज चतुर्थ) की मृत्यु के बाद यह पड़ोसी अयुथ्या के प्रभाव में आ गया।

सुखोदय् मूल रूप से लावो में एक व्यापार केंद्र था - जो स्वयं खमेर साम्राज्य के आधिपत्य के तहत था - जब एक स्थानीय नेता फो खुन बंग क्लैंग हाओ के नेतृत्व में मध्य थाई लोगों ने विद्रोह किया और अपनी स्वतंत्रता प्राप्त की। बैंग क्लैंग हाओ ने श्री इंद्रादित्य का शाही नाम लिया और फ्रा रुआंग राजवंश के पहले राजा बने।

राम खाम्हेंग महान (१२७९-१२९८) के शासनकाल के दौरान राज्य का केंद्रीकरण हुआ और इसका अधिकतम विस्तार हुआ, जिन्हें कुछ इतिहासकारों ने थेरवाद बौद्ध धर्म और प्रारंभिक थाई लिपि को राज्य में लाने वाला माना है। राम खाम्हेंग ने युआन चीन के साथ भी संबंधों की शुरुआत की, जिसके माध्यम से राज्य ने सांगखलोक वेयर जैसे सिरेमिक का उत्पादन और निर्यात करने की तकनीक विकसित की।

राम खाम्हेंग के शासनकाल के बाद, राज्य का पतन हो गया। १३४९ में, ली थाई (महा धम्मराज प्रथम) के शासनकाल के दौरान, सुखोदय् पर पड़ोसी थाई राज्य अयुथ्या साम्राज्य द्वारा आक्रमण किया गया था। यह अयुथ्या का एक सहायक राज्य बना रहा, जब तक कि १४३८ में बोरोम्मपन की मृत्यु के बाद इसे राज्य में शामिल नहीं कर लिया गया। इसके बावजूद, सुखोदय् कुलीन वर्ग ने सदियों बाद सुखोदय् राजवंश के माध्यम से अयुथ्या राजशाही को प्रभावित करना जारी रखा।

थाई इतिहासलेखन में सुखोदय् को पारंपरिक रूप से "प्रथम थाई साम्राज्य" के रूप में जाना जाता है, लेकिन वर्तमान ऐतिहासिक आम सहमति इस बात पर सहमत है कि थाई लोगों का इतिहास बहुत पहले शुरू हुआ था । राज्य की राजधानी के खंडहर, अब १२ किमी (७.५ मील) सुखोदय् प्रांत के आधुनिक शहर सुखोदय् थानी के बाहर, सुखोदय् ऐतिहासिक उद्यान के रूप में संरक्षित हैं और उन्हें विश्व धरोहर स्थल नामित किया गया है।

1. ↑  Northern Cities is also often used by Thai historians to often refer to Sukhothai and Phitsanulok as a union (Thai: Mueang Nua).

1. ↑  Baker, Chris; Phongpaichit, Pasuk (2017). *A History of Ayutthaya: Siam in the Early Modern World*. Cambridge University Press. आई॰ऍस॰बी॰ऍन॰ 978-1-107-19076-4.
**वश** (गुजराती: વશ) एक २०२३ में आई एक भारतीय गुजराती भाषा की अलौकिक हॉरर थ्रिलर फिल्म है, जिसका निर्देशन कृष्णदेव कृष्णदेव यज्ञीक ने किया है।यह के.एस एंटरटेनमेंट,पटेल प्रोसेसिंग स्टूडियो और अनंता बिजनेस कॉर्प द्वारा ए बिग बॉक्स सीरीज़ प्रोडक्शन के सहयोग से निर्मित और पनोरमा स्टूडियो द्वारा वितरित किया गया है। इस फ़िल्म को १० फरवरी २०२३ को सिनेमाघरों में रिलीज़ किया गया था।

कहानी
-----

अथर्व एक पायलट और पारिवारिक व्यक्ति है, जो अपनी पत्नी बीना और अपने दो बच्चों आर्या और अंश के साथ अहमदाबाद, गुजरात में रहता है। एक दिन, अथर्व अपने परिवार को छुट्टियों पर एक गाँव में ले जाने का फैसला करता है। जब वे गांव पहुंचते हैं, तो उनकी मुलाकात प्रताप नाम के एक रहस्यमय अजनबी से होती है, जो अथर्व और उसके परिवार के बारे में बहुत कुछ जानता है। वह उनकी छुट्टियों के दौरान उनकी मदद करने की मांगता है, जिससे अथर्व सहमत हो जाता है।

हालाँकि, प्रताप की मदद की किंमत अथर्व और उनकी फैमिली चुकानी पड़ती है। प्रताप अथर्व और उसके परिवार पर कला जादू करना शुरू कर देता है और अथर्व और उनकी फैमिली जल्द ही खुद को काले जादू की दुनिया में फंसा हुआ पाते हैं। इससे पहले कि बहुत देर हो जाए, अथर्व को जादू तोड़ने और अपने परिवार को बचाने का रास्ता खोजता है।

भूमिकाए
-------

* हितेन कुमार
* जानकी बोडीवाला
* नीलम पंचाल
* हितु कनोडिया
* आर्यब संघवी

प्रदर्शन
--------

वश फ़िल्म को १० फरवरी २०२३ को गुजरात के सिनेमाघरो में प्रदर्शित किया गया।

रिमेक
-----

इस फिल्म का हिंदी में भी रूपांतरण किया है। जिसका नाम शैतान है। इस फ़िल्म में अजय देवगन ,  आर.माधवन , ज्योतिका Janki Bodiwala and Anngad Raaj will be playing their daughter and son in this remake. और जानकी बोडीवाला ने काम किया है । वश का हिन्दी में रूपांतरण निर्देशन विकास बहल ने किया है।

संदर्भ
------

1. ↑  Gujarati, Jagran (2023-01-28). "Hiten Kumar Exclusive Interview: વશમાં મારો રોલ કાળી સાહીથી લખાયેલા એવા દાનવનો છે, જેને જોઈને મારા ફેમિલી મેમ્બર્સ પણ બીઈ ગયા છે". *Gujarati Jagran* (गुजराती में). अभिगमन तिथि 2023-01-29.
2. ↑  "Mystery Solved: Jyotika will play Ajay Devgn's wife and Janki Bodiwala their daughter in 'Vash' remake- Exclusive-Times Of India". अभिगमन तिथि 15 May 2023.

बाहरी कड़िया
------------

* *वश (फ़िल्म)*  इंटरनेट मूवी डेटाबेस पर
दीनबन्धु मित्र
**दीनबंधु मित्र** (१८२९-१८७४) बंगला नाटककार थे। वे बंकिम चंद्र चट्टोपध्याय के समकालीन थे।

जीवन परिचय
----------

उनका जन्म उत्तरी चौबीस परगना के चौबेरिया गाँव में हुआ था। उनके पिता का नाम कलाचन्द मित्र था। उनका मूल नाम गंधर्व नारायण था किन्तु उन्होने इसे बदलकर अपना नाम 'दीनबन्धु मित्र' रख लिया।

कृतियाँ
-------

उनका प्रथम नाटक '**नीलदर्पण'** (ढाका, १८६०) तत्कालीन ग्रामीण किसानों पर निलेह गोरों के अत्याचारों की कथावस्तु पर आधारित है। यद्यपि शिल्प की द्दृष्टि से यह बहुत सफल कृति नहीं कही जा सकती, तथापि रंगमंच पर नाटक काफी प्रभावकारी सिद्ध हुआ। 'नवीन तपस्विनी' (कृष्णनगर, १८६३) भी तकनीक और शैली में बहुत महत्व नहीं रखता। 'सधवार एकादशी' (१८६६) मित्र की सर्वोत्तम रचना है और निश्चय ही बंगला साहित्य को एक महत्वपूर्ण योगदान है। इसमें चरित्रचित्रण की सूक्ष्मता निस्संदेह प्रशंसनीय है।

मित्र के अन्य नाटकों में 'लीलावती' (१८६७) 'जमाई बारिक' (१८७२) और 'कमलकामिनी' (१८७३) उल्लेखनीय है।

### नील दर्पण

'नील दर्पण’ एक अत्यन्त महत्त्वपूर्ण नाट्यकृति है, जो अपने समय का एक सशक्त दस्तावेज भी है। 1860 में जब यह प्रकाशित हुआ था तब बंगाली समाज और शासक दोनों में तीव्र प्रतिक्रिया हुई थी। एक ओर बंगाली समाज ने इसका स्वागत किया तो दूसरी ओर अंग्रेज शासक इससे तिलमिला उठे। जेम्स लॉग ने नील दर्पण का अंग्रेजी अनुवाद प्रकाशित किया तो अँग्रेज सरकार ने उन्हें एक माह की जेल की सजा सुनायी।

बांग्ला के पहले सार्वजनिक, टिकट बिक्री से चलने वाले नाट्यमंच पर यह नाटक जब 1872 में खेला गया तो एक ओर दर्शकों की भीड़ उमड़ पड़ी और दूसरी ओर अँग्रेजी अखबारों में इस पर बड़ी तीखी टिप्पणी हुई। ऐसे नाटकों में विद्रोही भावना के दमन हेतु अंग्रेजी सरकार ने 1876 में ‘ड्रेमेटिक परफॉर्मेन्सेज कन्ट्रोल एक्ट’ जारी किया।

बाहरी कड़ियाँ
-------------

* नील दर्पण (हिन्दी रूपान्तर) (रूपान्तरकार: नेमिचन्द्र जैन)
भारतीय पारपत्र
**पासपोर्ट** या **पारपत्र** किसी राष्ट्रीय सरकार द्वारा जारी वह दस्तावेज होता है जो अंतर्राष्ट्रीय यात्रा के लिए उसके धारक की पहचान और राष्ट्रीयता को प्रमाणित करता है। पहचान स्थापित करने के लिए नाम, जन्म तिथि, लिंग और जन्म स्थान के विवरण इसमे प्रस्तुत किये जाते हैं। आमतौर पर एक व्यक्ति की राष्ट्रीयता और नागरिकता समान होती हैं।

केवल पासपोर्ट रखने भर से धारक किसी दूसरे देश में प्रवेश का या जब धारक किसी दूसरे देश मे हो तो वाणिज्यिदूतीय संरक्षण का अधिकारी नहीं होता। किसी विशेष स्थिति मे जिसके निपटान हेतु यदि कोई विशेष समझौता प्रभाव में ना हो तो उस स्थिति मे पासपोर्ट, धारक को किसी अन्य विशेषाधिकार का पात्र भी नहीं बनाता, हालांकि सामान्यत: यह धारक को विदेश यात्रा के पश्चात पासपोर्ट जारी करने वाले देश मे लौटने की अनुमति देता है। वाणिज्यिदूतीय संरक्षण का अधिकार अंतरराष्ट्रीय समझौतों से जबकि वापस लौटने का अधिकार जारी कर्ता देश के कानून से उत्पन्न होता है। एक पासपोर्ट जारी कर्ता देश में धारक के किसी अधिकार या उसके निवास स्थान का प्रतिनिधित्व नहीं करता है।

विशेष संबन्ध
------------

कुछ क्षेत्रीय समूह जैसे दक्षिण अफ्रीकी देशों का समूह, यूरोपीय संघ, खाड़ी के देशों का समूह खाड़ी सहयोग परिषद और दक्षिण अमरीकी देशों का समूह मर्कोसर, अपने सदस्य देशों के नागरिकों को केवल पहचान पत्र के आधार पर यात्रा करने की अनुमति देते हैं। 1995 में 26 यूरोपीय देशों ने एक दूसरे के यहां बिना सीमा नियंत्रण के आने-जाने संबंधी समझौता किया था। लेकिन एयरलाइंस कंपनी चाहे तो यात्रियों की पहचान के लिए पासपोर्ट की मांग कर सकती है। मिसाल के तौर पर अमरीकी नागरिक अगर कैरेबियाई देश या बरमूडा जा रहे हैं तो पासपोर्ट की जगह पर केवल पासपोर्ट कार्ड, ड्राइविंग लाइसेंस या मिलिट्री पहचान पत्र से काम चल सकता है। ब्रिटेन और आयरलैंड के नागरिक भी एक दूसरे के यहां केवल फोटो पहचान पत्र के साथ आ जा सकते हैं। ब्रिटेन की महारानी अकेली ऐसी ब्रितानी हैं जिन्हें पासपोर्ट की कोई ज़रूरत नहीं होती है।

विभिन्न देशों के पारपत्र का रंग इस मानचित्र में दर्शाया गया है।

पासपोर्ट के प्रकार
------------------

भारतीय पासपोर्ट तीन प्रकार के होते है

**साधारण पासपोर्ट** - यह गहरे नीले रंग का होता है जिसे साधारण लोगों और कामों के लिए जारी किया जाता है।

**अधिकारिक पासपोर्ट** - सफेद रंग का यह पासपोर्ट सरकारी अफसरों के लिए जारी किया जाता है।

**डिप्लोमैटिक पासपोर्ट** - मैरून रंग का यह पासपोर्ट भारतीय डिप्लोमैट्स के लिए जारी किया जाता है।

इन्हें भी देखें
---------------

* वीजा (दस्तावेज)
* रिफ्यूजी ट्रैवेल डॉक्यूमेंट

बाहरी कड़ियाँ
-------------

* पासपोर्ट एवं वीजा प्रभाग, विदेश मंत्रालय, भारत सरकार
* पासपोर्ट के लिए आवेदन कैसे करें?
* पासपोर्ट/वीज़ा

सन्दर्भ
-------

1. ↑  "संग्रहीत प्रति". मूल से 30 जून 2013 को पुरालेखित. अभिगमन तिथि 26 जून 2013.
2. ↑  Saran, Bhanu (January 18, 2023). "पासपोर्ट क्या है और कैसे बनता है". *Jobriyababa*. मूल से 21 मार्च 2023 को पुरालेखित. अभिगमन तिथि 18 जनवरी 2023.
**खिलाड़ियों का खिलाड़ी** 1996 में बनी हिन्दी भाषा की फिल्म है। यह मार धाड़ व प्रेम पूर्ण प्रेरणा दायी फ़िल्म है। इसे उमेश मेहरा ने निर्देशित किया है और इसमें अक्षय कुमार, रेखा एवं रवीना टंडन मुख्य भूमिकाओं में हैं।

संक्षेप
-------

आपराधिक डॉन, माया (रेखा), यू.एस. (न्यूयॉर्क) में अवैध कुश्ती मैचों की को कराती है और उसे स्थानीय पुलिस आयुक्त का पूरा समर्थन प्राप्त है। अजय मल्होत्रा (इन्द्र कुमार) अमेरिका जाता है और अपने कुछ दोस्तों की मदद से अपना खुद का ऑर्केस्ट्रा शुरू किया है।

उसका भाई अक्षय (अक्षय कुमार), यह सुनकर उससे मिलने का फैसला करता है कि वह कनाडा में अपनी प्रेमिका से शादी करना चाहता है। हवाई जहाज में उसकी मुलाकात प्रिया (रवीना टंडन) से होती है और दोनों में प्यार हो जाता है। अमेरिका में, अक्षय को पता चलता है कि पुलिस के पास अजय की गिरफ्तारी का वारंट है और वह उससे पूछताछ करना चाहती है। अजय को ढूंढने की अक्षय की कोशिशों के दौरान उसकी मुलाकात माया से होती है, जो प्रिया की बहन होती है। माया ने अजय को पकड़ रखा है और कुछ दस्तावेज सौंपने के बाद ही उसे छोड़ेगी। अक्षय जल्द ही माया को किंग डॉन (गुलशन ग्रोवर) के हत्या के प्रयास से बचाता है। ऐसे वह उसका विश्वास जीत लेता है और माया उसे पसंद करने लगती है और उस पर भरोसा करने लगती है। फिर अक्षय उसे प्रपोज करता है, जिससे माया सहमत हो जाती है। इससे प्रिया को काफी निराशा होती है।

जब माया के आदमियों को उसकी असली पहचान का पता चलता है, वह उन्हें मार देता है। वह अजय के दोस्तों के साथ एक नकली अपहरण का नाटक भी करता है। इसमें वह लोग उसका अपहरण करते हैं और मांग करते हैं कि माया अजय के साथ उनसे मिलने आए। अब तक माया को पता चल चुका होता है कि अक्षय अजय का भाई है और प्रिया वास्तव में अक्षय से प्यार करती है। माया अपहरणकर्ताओं को मिलने बुलाती है। इसकी खबर अस्पताल में भर्ती अजय तक पहुँचती है। लेकिन माया के आदमी उसे फिर से पकड़ लेते हैं। इसके बाद माया, प्रिया, अक्षय और अजय को धमकाते हुए गोलीबारी करती है। लेकिन पुलिस और किंग डॉन उसे रोक देते हैं। किंग डॉन को भी पकड़ लिया जाता है। अंत में माया आत्महत्या कर लेती है और मरने से पहले अपनी बहन प्रिया और अजय को अक्षय को सौंप देती है।

मुख्य कलाकार
------------

* अक्षय कुमार — अक्षय
* रेखा — मैडम माया
* रवीना टंडन — प्रिया
* देवेन वर्मा —
* अंजना मुमताज़ — अक्षय की माँ
* टीकू तलसानिया — प्रिया के अंकल
* गुलशन ग्रोवर — किंग डान
* इन्द्र कुमार — अजय
* बरखा मदन — जेन
* किशोर भानुशाली — देव, अक्षय का दोस्त
* डॉली बिन्द्रा — भगवन्ती

संगीत
-----

सभी अनु मलिक द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "आज मेरी ज़िन्दगी में" | देव कोहली | बाबुल सुप्रियो, अलका यागनिक | 7:59 |
| 2. | "इन द नाइट नो कंट्रोल" | देव कोहली | सुमित्रा अय्यर | 5:16 |
| 3. | "इतना मुझे पता है" | देव कोहली | अभिजीत, कविता कृष्णमूर्ति | 6:30 |
| 4. | "माँ शेरावालिये" | देव कोहली | सोनू निगम | 7:06 |
| 5. | "मेरा बाबा शाही फ़क़ीर" | देव कोहली | बाली ब्रह्मभट्ट | 8:02 |
| 6. | "तू कौन है तेरा नाम क्या" | इन्दीवर | कुमार सानु, साधना सरगम | 7:20 |
| 7. | "तू वाकिफ़ नहीं मेरी दीवानगी" | देव कोहली | कुमार सानु, साधना सरगम | 6:02 |

सन्दर्भ
-------

1. ↑  "इन फिल्मों की वजह से बॉलीवुड के 'खिलाड़ी' बने अक्षय कुमार, हॉलीवुड की कॉपी थी नंबर 2 वाली मूवी". *एनडीटीवी इंडिया*. अभिगमन तिथि 10 अक्टूबर 2023.

बाहरी कड़ियाँ
-------------

* *खिलाड़ियों का खिलाड़ी*  इंटरनेट मूवी डेटाबेस पर
नरैचा-वाराणसी
-------------

 
आज हम आपको अपने गांव नरैचा के बारे में बता रहें है। मेरा गांव वाराणसी जिले के राजातालाब तहसील के अन्तर्गत आता है।वाराणसी के वर्तमान सांसद श्री नरेन्द्र मोदी जी है। 2014 के चुनावों में नरेंद्र मोदी यहां से सांसद चुने गये हैं ।श्री नरेन्द्र मोदी जी भारत के वर्तमान प्रधानमंत्री भी है।

नरैचा-वाराणसी उत्तरप्रदेश का गांव है। जिसका पोस्ट आफिस गंगापुर है। और आफिस का पीनकोड 221302। यह वाराणसी कैन्ट रेलवे स्टेशन से 14 कि0मी0 की दूरी पर पडता है। और चैखण्डी रेलवे स्टेशन से 5 कि0मी0 की दूरी पर हमारा गांव मिल जायेगा। नरैचा का गांव एक यूट्यूब पर चैनल है **पंडित जी नरैचा**।" 

**निकटतम गांव चैखण्डी रेलवे स्टेशन से**

```
अगर आप चैखण्डी रेलवे स्टेषन से आ रहे है तो आपको रास्ते में जन्सा,कुरौना,परमपुर,अकेलवां गांव से आना होगा।
```

**निकटतम गांव कैन्ट रेलवे स्टेशन**

अगर आप वाराणसी कैन्ट से आ रहें है तो आपको रास्तें में लहरतारा,बौलिया,चांदपुर,लोहता,भट्ठी,गोपालपुर,करौता, अल्लाउद्दीनपुर फिर अकेलवा से आना होगा। 

1. ↑  "Naraicha , उत्तर प्रदेश". *wikiedit.org*. अभिगमन तिथि 2 दिसंबर 2018.
2. ↑  "Naraicha Village". *www.onefivenine.com*. मूल से 9 दिसंबर 2018 को पुरालेखित. अभिगमन तिथि 2 दिसंबर 2018.
**टाइटैनिक का मलबा** न्यूफ़ाउंडलैंड के तट से लगभग 370 समुद्री मील (690 किलोमीटर) दूर दक्षिण-दक्षिणपूर्व में लगभग 12,500 फीट (3,800 मीटर) की गहराई पर स्थित है। यह दो मुख्य टुकड़ों में स्थित है। उन दोनों टुकड़ों में लगभग 2,000 फीट (600 मीटर) की दूरी है। समुद्र तल से टकराने के कारण हुई क्षति बावजूद जहाज का सामने का हिस्सा अभी भी पहचाना जा सकता है। इसके विपरीत, पीछे का हिस्सा पूरी तरह से बर्बाद हो गया है। 

1912 में अपनी पहली यात्रा के दौरान एक हिमखंड से टकराने के कारण *टाइटैनिक* डूब गया था। मलबे के चारों ओर कूड़े के ढेर में जहाज़ के साथ डूबने के कारण सैकड़ों-हज़ारों चीज़ें बिखरी हुई हैं। यात्रियों और चालक दल के शव भी इसी कूड़े में हुए होंगे लेकिन तब से उनका समुद्री जीवों द्वारा उपभोग कर लिया गया है। इसके डूबने के बाद मलबे को खोजने की आशा में कई अभियान चलाये गए थे। समुद्र तल का मानचित्रण करने के लिए सोनार का उपयोग भी किया गया था। लेकिन यह सब असफल प्रयास रहे। 1985 में, जीन-लुई मिशेल और रॉबर्ट बैलार्ड के नेतृत्व में एक संयुक्त फ्रांसीसी-अमेरिकी अभियान द्वारा अंततः मलबे का पता लगा लिया गया।

यह मलबा गहन रुचि का केंद्र रहा है और कई पर्यटक और वैज्ञानिक अभियानों ने इसका दौरा किया है। जून 2023 में, टाइटन नामक पनडुब्बी से इसके पास गए पांच यात्री विनाशकारी विस्फोट के बाद मारे गए थे। टाइटैनिक के मलबे को ऊपर उठाने के लिए कई योजनाएं प्रस्तावित की गई हैं। हालाँकि, मलबा इतना कमजोर है कि इसे उठाया नहीं जा सकता और यह यूनेस्को सम्मेलन द्वारा संरक्षित है। साथ ही यह मलबा समुद्र में तेज़ी से गल रहा है। इसमें प्रतिदिन 180 किलो मलबा समुद्री बैक्टेरिया खा रहे हैं। ऐसे ही होते रहने पर यह मलबा 20-30 साल में समुद्र में पूरा घुल जायेगा।

सन्दर्भ
-------

1. ↑  "टाइटैनिक का मलबा देखकर वापस आए लोगों ने बताया, कितना डरावना था अनुभव". *आज तक*. 22 जून 2023. अभिगमन तिथि 24 जून 2023.
2. ↑  "समुद्र में 3 KM नीचे है टाइटैनिक का मलबा, लाखों खर्च कर देखने जाते हैं लोग". *एबीपी न्यूज़*. अभिगमन तिथि 24 जून 2023.
3. ↑  "पिंग-पोंग बॉल, गुब्बारों और बर्फ का इस्तेमाल... फिर भी 111 साल बाद भी बाहर क्यों नहीं आ सका Titanic?". *आज तक*. 23 जून 2023. अभिगमन तिथि 24 जून 2023.
4. ↑  "टाइटन पनडुब्बी में सवार सभी 5 लोगों की मौत, देखने गए थे टाइटैनिक का मलबा". *आज तक*. 23 जून 2023. अभिगमन तिथि 24 जून 2023.
5. ↑  "27 साल पहले ढूंढ लिया गया था टाइटैनिक का मलबा,जानिए आज तक इसे बाहर क्यों नहीं निकला गया". *एबीपी न्यूज़*. 23 जून 2023. अभिगमन तिथि 24 जून 2023.
**वाल्मीकि** हिन्दू सनातन धर्म को मानने वाली एक जाति व दलित समुदाय है। इनका पारम्परिक काम सफाई कार्य करना रहा है। वाल्मीकि समाज, महादेव कोली, मेहतर, भारत के अलग अलग राज्यों में इन नामों से भी जाना जाता है। आजादी के बाद से इनको इस नाम से बोला जाने लगा

पंजाब में बसे चूहड़ा को भी इनका भाग माना जाता है जो सिख धर्म के अनुयायी हैं। वाल्मीकि नाम *वाल्मीकि* से लिया गया है जिन्हें ये समुदाय अपना गुरू मानता है (देखें वाल्मीकि समुदाय)। वाल्मीकि समुदाय के लोग भगवान वाल्मीकि जी को ईश्वर का अवतार मानते हैं तथा उनके द्वारा रचित श्रीमद रामायण तथा योगवासिष्ठ को पवित्र ग्रन्थ मानते हैं। 

इनका मूल नाम **भंगी** है जिसका अर्थ भांग पीने वाला होता है। लेकिन ये अब अपमानजनक माना जाता है और इसका उपयोग सामाजिक रूप से सही नहीं माना जाता है। इस महात्मा गांधी और डॉ आंबेडकर ने इसे बदलकर हरिजन या वाल्मीमी कर दिया। 

वाल्मीकि आज भी साफ सफाई का कार्य ही करते हैं और ये उनका रोजगार का मुख्य हिस्सा है। उनके कई सगंठन भी मौजूद है जो सरकारी नौकरी में इस कार्य में किसी और जाति के लोगों के आगमन का विरोध करते हैं।

इन्हें भी देखें
---------------

* चमार

सन्दर्भ
-------

1. ↑  *The Oxford Handbook of Sikh Studies* (अंग्रेज़ी में). ऑक्सफोर्ड यूनिवर्सिटी प्रेस. 2014. आई॰ऍस॰बी॰ऍन॰ 9780191004117. `|access-date=` दिए जाने पर `|url= भी दिया जाना चाहिए` (मदद)
2. ↑  Shyamlal 1992, पृ॰ 22.
3. ↑  "सफाईकर्मी पद पर वाल्मीकि समाज की हो भर्ती". दैनिक जागरण. 24 जून 2016. अभिगमन तिथि 2 फरवरी 2018.

अग्रिम पठन
----------

* Shyamlal (1992). *The Bhangi : a sweeper caste, its socio-economic portraits : with special reference to Jodhpur City* (अंग्रेज़ी में). Bombay: Popular Prakashan. आई॰ऍस॰बी॰ऍन॰ 9788171545506. `|access-date=` दिए जाने पर `|url= भी दिया जाना चाहिए` (मदद)
**वहाज अली** पाकिस्तानी कलाकार हैं जो पाकिस्तानी टीवी सीरियलों में काम करते हैं। उन्होंने अपने टीवी करियर की शुरूआत इश्क़ इबादत (2015) सीरियल से की, परंतु 2023 में शुरू किए नये सीरियल तेरे बिन और मुझे प्यार हुआ था से वे काफ़ी चर्चा में आये और ये उनके करियर की सबसे बड़ी उपलब्धि मानी जाती है।

प्रारंभिक जीवन
--------------

वहाज अली अपने माता-पिता की इकलौती संतान हैं। उनके पिता सरकारी नौकरी करते थे और उनकी मां एक शिक्षिका थीं। उन्होंने **व्यापार प्रबंधन** (विशेषीकरण- 'वित्तीय') से स्नातक की डिग्री हासिल की। इसके अलावा स्नातकोत्तर डिग्री नेशनल कालेज ऑफ आर्ट्स से हासिल की। वहाँ एक इंटर्नशिप के दौरान उनकी मुलाकात सना फारूख से हुई और 2 मार्च 2016 को दोनों ने निकाह कर लिया। उनकी बेटी का नाम अमीराह अली है।

करियर
-----

वहाज अली ने अपने करियर की शुरूआत थियेटर (2007) से की। इसके बाद वे समाचार और प्रोग्रामिंग विभाग में एक टीवी चैनल से जुड़े, जहाँ पर वे 2009 से 2011 तक सहायक निर्माता के तौर पर काम किया। 

वर्ष 2015 में 'इश्क इबादत' नाटक में एक प्रमुख अभिनेता के रूप में अपने टेलीविजन करियर की शुरुआत की। इसके अलावा उन्होंने 'हरि हरि चुड़ियाँ' (2017), 'दिल नवाज़' (2017), 'मह-ए-तमाम' (2017), जैसी कई उल्लेखनीय धारावाहिकों में मुख्य भूमिका निभाई तथा 'दिल-ए-बेरहम' (2019), 'भरम' (2019) 'फितूर' (2021), 'इश्क़ जलेबी' (2021) और 2021 में भी एक सामाजिक नाटक 'दिल ना उम्मीद तो नहीं' में केंद्रीय भूमिका अदा की।

सन्दर्भ
-------


1. ↑  "वहाज अली". *Social Diary*. 23 October 2018.
2. ↑  "Ehd e Wafa's Wahaj Ali | Part II | A Sensitive Soul | Rewind with Samina Peerzada". *यूट्यूब*.
3. ↑  "Profile on LinkedIn". *लिंक्डइन*.
अनिल शर्मा एक भारतीय फिल्म निर्देशक और निर्माता हैं।

अनिल शर्मा का जन्म मथुरा, उत्तर प्रदेश, भारत में हुआ था। शर्मा ने अपना बी.एस.सी. मुंबई के खालसा कॉलेज में, जब उनकी दिलचस्पी सिनेमैटोग्राफी में हो गई। फिल्म उद्योग में उनकी पहली नौकरी बलदेव राज चोपड़ा के सहायक के रूप में, पटनी और वो, द बर्निंग ट्रेन और इंसाफ का तराजू जैसी फिल्मों पर थी। द बर्निंग ट्रेन और इंसाफ़ का तराजू में भी उनके कुछ हिस्से थे।

शर्मा ने 1981 में राधारानी अभिनीत श्रद्धांजलि के साथ अपना निर्देशन शुरू किया। 1980 के दशक की शुरुआत में, वह एलान-ए-जंग (1989) के साथ निर्माता बन गए, जिसे उन्होंने निर्देशित भी किया। 1990 के दशक के दौरान, उन्होंने फरिश्ते (1991) और महाराजा (1998) जैसी फिल्मों का निर्देशन किया। उन्होंने अमिताभ बच्चन, जयप्रदा, श्रीदेवी, अक्षय कुमार, करिश्मा कपूर, गोविंदा और मनीषा कोइराला सहित कई कलाकारों के साथ काम किया है। शर्मा ने 1987 में धर्मेंद्र के साथ काम करना शुरू किया जब उन्होंने हुकुमत को निर्देशित किया, जो वर्ष की सबसे अधिक कमाई करने वाली फिल्म बन गई। बाद के वर्षों में, धर्मेंद्र और अनिल शर्मा ने एलां-ए-जंग (1989), फ़रिश्ते (1991), तहलका (1992) और अपने (2007) में साथ काम किया।

2001 में, शर्मा ने ग़दर: एक प्रेम कथा का निर्देशन किया, जिसमें धर्मेंद्र के बेटे सनी देओल और अमीषा पटेल ने अभिनय किया। फिल्म एक व्यावसायिक सफलता थी, और साथ ही समीक्षकों ने भी सराहना की। शर्मा को विभिन्न पुरस्कार समारोहों में सर्वश्रेष्ठ निर्देशक और सर्वश्रेष्ठ फिल्म के लिए अपना पहला पुरस्कार मिला। उसी वर्ष, उन्होंने इंद्र कुमार द्वारा निर्देशित और आशिक, धर्मेंद्र के छोटे बेटे बॉबी देओल और करिश्मा कपूर द्वारा अभिनीत फिल्म आशिक़ का भी निर्माण किया। ।

2003 में, शर्मा ने एक बार फिर सनी देओल के साथ फिल्म द हीरो: लव स्टोरी ऑफ़ अ स्पाई में प्रीति ज़िंटा और प्रियंका चोपड़ा की भूमिका निभाई। यह फिल्म, उस समय, बॉलीवुड में अब तक की सबसे महंगी फिल्म मानी गई थी। यह फिल्म साल की तीसरी सबसे बड़ी कमाई करने वाली फिल्म बन गई। 2004 में, उन्होंने जॉन अब्राहम और बिपाशा बसु के साथ रोमांटिक थ्रिलर माधुरी का निर्माण किया, और अमिताभ बच्चन, बॉबी देओल और अक्षय कुमार अभिनीत युद्ध फिल्म अब तुमारे हवाले वतन साथियो का निर्देशन किया, जिसमें दोनों ने बॉक्स ऑफिस पर धमाका किया।

2007 में, पारिवारिक नाटक अपने का निर्देशन करते हुए शर्मा ने वापसी की। इस फिल्म को आलोचकों से आम तौर पर अनुकूल समीक्षा मिली, और यह एक व्यावसायिक सफलता भी थी। फिल्म को विदेशी बाजार में मिली सफलता के लिए भी जाना जाता था, विशेष रूप से कनाडा, यूके और ऑस्ट्रेलिया में। [उद्धरण वांछित] 2010 में, उन्होंने वीर को निर्देशित किया, जिसमें सलमान खान ने अभिनय किया, जिसने फिल्म की पटकथा भी लिखी। 2013 में सनी देओल अभिनीत एक्शन ड्रामा सिंह साब द ग्रेट।
**कांती शाह** बॉलीवुड निर्देशक, निर्माता और बी ग्रेड और सी ग्रेड की हिंदी फिल्मों के लेखक हैं, जो विशेष रूप से हॉरर और एडल्ट फिल्में हैं। उन्हें 1990 के दशक के उत्तरार्ध में मिथुन चक्रवर्ती और धर्मेंद्र की फिल्मों का निर्देशन करने के लिए सबसे ज्यादा जाना जाता है, जैसे 1998 में *गुंडा*, 1997 में लोहा और सबसे लोकप्रिय "कांति शाह के अंगूर"। *गुंडा* ने किसी भी सौंदर्यवादी मूल्य के अपने ख़राब कथानक, अभिनय और सामान्य अभाव के कारण पंथ-फ़िल्म का दर्जा हासिल किया है। 

उन्होंने अपनी अधिकांश फिल्मों में अभिनेत्री सपना को कास्ट किया। वह मुंबई के घेटो उपनगर, वडाला ईस्ट के दोस्ती एकड़ में रहता है। अनुभवी बी-ग्रेड फिल्म निर्माता सुदीप मुखर्जी ने अपनी लगभग सभी फिल्मों में कास्टिंग डायरेक्टर के रूप में काम किया है। उन्होंने अपनी हिट फिल्म 'फौजी फौज में पडोसी मौज मे' में कैमियो भी किया।

प्रारंभिक जीवन
--------------

कांति शाह मूल से एक गुजराती हैं।

संदर्भ
------

1. ↑  "Your weekend fix". मूल से 16 अप्रैल 2013 को पुरालेखित. अभिगमन तिथि 23 March 2012.
2. ↑  Javeri, Lakshmi Govindrajan. "The porn identity" (PDF). मूल (PDF) से 4 मार्च 2016 को पुरालेखित. अभिगमन तिथि 31 May 2015.
3. ↑  "'પીકે' બાદ ગુજરાતી ડિરેક્ટરની ફિલ્મ 'ઓકે'માં અભિનેત્રી થઈ ન્યૂડ" [Gujarati director Kanti Shah copied Aamir Khan's PK poster] (गुजराती में). Mumbai: Divya Bhaskar.
पोश्तकुह-ए शामिल (फ़ारसी: پشتکوه شمیل) शामिल ग्रामीण जिला, शामिल जिला, बंदर अब्बास काउंटी, होर्मोज़गन प्रांत, ईरान का एक क्षेत्र है। यह शामिल जिले का एक अलग हिस्सा है जो नियान पर्वत और शामिल ग्रामीण जिले के उत्तर में, रुदखानेह ग्रामीण जिले के पश्चिम में, सियाहू ग्रामीण जिले के दक्षिण में और खुर्गू और सरखुन ग्रामीण जिले के पूर्व में स्थित है।

इस क्षेत्र में निम्नलिखित गाँव शामिल हैं:
 
गजग-ए 
पोश्तकुह
गार्डानेह

-

ये पोश्तकुह
कोनार

सियाह
कुह 

दज़ान
कुह 

सोलोबाल्म

लाहरू
क़लम
सिखु

रान
Solubalm

टोनब बारिकु
ज़न्ही

संदर्भ
------


  


  


  

Tageo.com"  

  

<</nowiki>

  

<nowiki>

  


  


  


  


  


  


  


  

 

  


  

 

  


  


  


  


  


  


  


  

 

  


  

 

  

 

  


  


  

  

  

  

  

<

  

<nowiki>  

  

"<nowiki> 

  


  

```
 
```

  

Mhttps://www.getamap.net/maps/iran/hormozgan/\_zanhi

  

 

  

 

  

 

  


  


  


  


  

  

  

  



  


  

<Mhttps://www.aparat.com/v/YCHgI

  


  


  


  


  


  


  


  

*addressmap.ir*

***www.tageo.com*.**

***safarzon.com*.**

**www.getamap.net**

बाहरी लिंक
----------

* यह कहाँ की बात है, यह कहाँ की है, यह क्या है! - इस्ना-ईरानी छात्रों की समाचार एजेंसी- ईरानी छात्रों की समाचार एजेंसी
* ईरानी छात्रों की समाचार एजेंसी
**बंजारा भाषा**, राजस्थानी जैसी एक प्राचीन और हिन्द-आर्य भाषा समुह की एक स्वतंत्र बोली है, जो पहले पूरे भारत के बंजारों द्वारा बोली जाती है। इसलिए इसे **बंजारा भाषा** भी कहते हैं। इसके अलावा इसे दक्षिण पश्चिमी भारत में 'लंबाडी'' और महाराष्ट्र में 'गोरमाटी', 'गोरबोली' भी कहते हैं। बंजारा गौर समुदाय का उदगम स्थल शुरवीरो कि धरती राजस्थान को ही माना जाता है संभवत: इसीलिए यह मारवाड़ी , मेवाती से मिलती जुलती बोली है। बंजारा गौरमाटी यह भाषा पूरे भारत मे बोली जाती है, जो गौर बंजारा समुदाय की मातृभाषा भी मानी जाती है।

इसकी क्षेत्रीय बोलियाँ भी हैं। कोई लिपि न होने के कारण इसे महाराष्ट्र, कर्नाटक, तमिलनाडु, तेलंगाना और आन्ध्र प्रदेश, पंजाब में इसको वहाँ की स्थानीय लिपियों में लिखा जाता है। आज बंजारा गौरमाटी बोली में बड़े पैमाने पर साहित्य निर्माण हो रहा हैै और यह बंजारा भाषा केे लिए बड़ी उपलब्धि है। 

"केसुला नै मोरारी। मायड भाषा बंजारा री। चांदा सुर्यास्यूं अमरारी। जीवे जीवेस्यू प्यारी।।इस गरिमा पुर्ण रचना को बंजारा भाषा का गौरवगीत माना जाता है  ; जिसकी रचना बंजारा साहित्य और संस्कृति के विशेषज्ञ एकनाथ नायक पंवार ने की है। संविधान की आठवी अनुसूची में बंजारा भाषा को सम्मिलित करवाने की माँग, संसद में सांसद उमेश जाधव, सांसद सुरेश धानोरकर, पूर्व सांसद हरिसिंह राठौड़, राजीव सातव आदि ने उठाई ।

विशेषताएं
---------

बंजारा प्राचीन बोलियों में से एक है। इस भाषा का बंजारा साहित्य देवनागरी लिपि में ही लिखा जाता है। हालांकि इसकी एक स्वतंत्र लिपि निर्माण करने का कार्य जारी है। गौर बंजारा भाषा में आज बड़े पैमाने पर किताब, रचनाएं, गीत, भजन, लघुपट जैसे विभिन्न माध्यम का निर्माण होने जा रहा है। और इस प्राचीनतम बंजारा भाषा पर अध्ययन और अनुसंधान का कार्य भी शुरू है। गौर बंजारा भाषा, साहित्य, संस्कृती एवं कला के संवर्धन हेतु महाराष्ट्र सरकार द्वारा 16 मार्च 2024 को गौर बंजारा साहित्य अकादमी स्थापित करने में सरकारने मान्यता प्रदान की। गौर बंजारा साहित्य अकादमी कि मांग सन 2015 में प्रख्यात बंजारा साहित्य और संस्कृति के विशेषज्ञ एकनाथ नायक पंवार ने रखी थी। इस अकादमी स्थापन कराने में महाराष्ट्र राज्य के जलसंसाधन मंत्री संजय राठौर और साहित्यिक एकनाथ पंवार की अहम भुमिका मानी जाती है।

सन्दर्भ
-------

1. ↑  "Inclusion of Banjara language in 8 th Schedule sought". *The Hindu*. 24 अक्टूबर 2021.
2. ↑  "केसुला नै मोरारी मायड भाषा बंजारा री". *दैनिक सकाळ*.
3. ↑  "Loksabha member Suresh Dhanorkar demands quota for Banjara community". *The New Indian Express*. 11 फरवरी 2022.
4. ↑  "Gaer Banjara Sahitya, Kala Akademi recognized by the state government | गाेर बंजारा साहित्य, कला अकादमीला राज्य सरकारनं दिली मान्यता | Lokmat.com". *LOKMAT* (मराठी में). 2024-03-17. अभिगमन तिथि 2024-03-26.
5. ↑  डा. चव्हाण, मोहन (2007). *बंजारा बोली भाषा : एक अध्ययन*. सुर्या प्रकाशन.
**शानु लहिरी** (२३ जनवरी १९२८ - १ फरवरी २०१३) एक बंगाली चित्रकार और कला शिक्षक थी। वह कोलकाता की सबसे प्रमुख महिला सार्वजनिक कलाकारों में से एक थी, कोलकाता में शहर को सुशोभित करने और आक्रामक राजनैतिक घोषणाओं को छिपाने के लिए व्यापक भित्तिचित्र कला ड्राइव का उपक्रम किया।

प्रारंभिक जीवन और शिक्षा
------------------------

लहिरी का जन्म २३ जनवरी १९२८ को कोलकाता (तब कलकत्ता) में मजूमदार परिवार में हुआ था। वह कला और क्राफ्ट, कलकत्ता के गवर्नमेंट कॉलेज की छात्र थी, जहां से उन्होंने १९५१ में स्नातक की उपाधि प्राप्त की थी। वह एआईएफएसीएस के राष्ट्रपति के स्वर्ण पदक प्राप्त करने के लिए कॉलेज का पहली छात्र थी।

जीवनी
-----

लहिरी बंगाल कला ऑफ आर्ट की एक चित्रकार थी। चित्रों की उनकी पहली प्रदर्शनी १९५० में हुई थी। १९६० में उन्होंने पेरिस जाने के लिए एक छात्रवृत्ति प्राप्त की, जिसमें भारत और विदेशों में दोनों चित्रकला प्रदर्शनों की एक श्रृंखला थी। 

१ फरवरी, २०१३ को उनका कोलकाता में निधन हो गया। उन्होंने अपनी आंखों का दान किया, और केरटोला श्मशान में उसका अंतिम संस्कार किया गया।

सन्दर्भ
-------

1. ↑  "Noted painter Shanu Lahiri passes away". *India TV*. मूल से 3 जून 2013 को पुरालेखित. अभिगमन तिथि 14 March 2013.
2. ↑  "Noted Painter Shanu Lahiri Dead". *Outlook (magazine)*. 1 February 2013. मूल से 11 अप्रैल 2013 को पुरालेखित. अभिगमन तिथि 16 March 2013.
3. ↑  Government College of Art & Craft; Birla Academy of Art & Culture (2001). *Art in Art Colleges of West Bengal: An exhibition presented by Birla Academy of Art & Culture, Kolkata, on 5 to 23 December 2001*. The Academy. पृ॰ 74. मूल से 17 जून 2016 को पुरालेखित. अभिगमन तिथि 8 जून 2017.
**बृजकिशोर प्रसाद** (1877-1946) भारतीय स्वतंत्रता आंदोलन के दौरान मोहनदास करमचंद गांधी से प्रेरित एक वकील रहे थे।

जन्म तथा आरंभिक जीवन
--------------------

सन्न 1877 में, सीवान जिले के श्रीनगर में एक कायस्थ परिवार में जन्मे, प्रसाद ने अपनी प्रारंभिक शिक्षा कलकत्ता के प्रेसीडेंसी कॉलेज जाने से पहले छपरा और पटना में प्राप्त की, जहाँ उन्होंने अपना कानूनी प्रशिक्षण पूरा किया।

उन्होंने फूल देवी से शादी की। उन्होंने दरभंगा में एक कानूनी प्रथा स्थापित की और उनके दो बेटे, विश्व नाथ और शिव नाथ प्रसाद थे, जिन्हें आमतौर पर एस एन प्रसाद के रूप में जाना जाता था, और दो बेटियां, प्रभावती देवी और विद्यावती देवी थी।

आज़ादी का जूनून
---------------

सन्न 1915 में वे महात्मा गांधी से मिले और प्रेरित हुए। उन्होंने स्वतंत्रता संग्राम में पूरे समय शामिल होने का फैसला किया और इसके लिए उन्होंने अपनी कानूनी प्रैक्टिस छोड़ दी। उन्होंने चंपारण और खेड़ा सत्याग्रह को अपनाने के लिए गांधी जी के साथ महत्वपूर्ण भूमिका निभाई, जिसमें गांधी जी ने राजेंद्र प्रसाद और अनुग्रह नारायण सिन्हा को साथ लेकर आंदोलन का सफलतापूर्वक नेतृत्व किया। प्रसाद के समर्पण से गांधी जी इतने प्रभावित हुए कि उन्होंने अपनी आत्मकथात्मक पुस्तक, द स्टोरी ऑफ माई एक्सपेरिमेंट्स विद ट्रुथ में ***द जेंटल बिहारी*** नामक एक पूर्ण अध्याय को अलग लिख डाला।

निधन
----

प्रसाद बिहार से भारत के स्वतंत्रता संग्राम में सबसे आगे रहने वालों में से एक रहे, और बिहार विद्यापीठ की स्थापना में कई सहयोगियों के साथ उनका भी सहयोग था। अपने जीवन के अंतिम दस वर्षों में वह गंभीर रूप से पीड़ित हो गए थे, और 1946 आज़ादी के एक साल पूर्व में उनकी मृत्यु हो गई।

कुछ खास
-------

द नेशनल बुक ट्रस्ट, इंडिया, ने हाल ही में ब्रज किशोर प्रसाद: द हीरो ऑफ द बैटल, का शीर्षक प्रकाशित किया, जो कि सचिदानंद सिन्हा द्वारा लिखा गया है।

सन्दर्भ
-------

{{reflist}}



1. ↑  Kamat. "Biography: Anugrah Narayan Sinha". Kamat's archive. मूल से 9 नवंबर 2006 को पुरालेखित. अभिगमन तिथि 2006-06-25.
2. ↑  s:The Story of My Experiments with Truth/Part V/The Gentle Bihari
3. ↑  "संग्रहीत प्रति". National Book Trust, India. मूल से 3 सितंबर 2018 को पुरालेखित. अभिगमन तिथि 28 August 2018.
**मसेराटी** एक इतालवी लक्जरी वाहन निर्माता है। 1 दिसंबर 1914 को इटली के बोलोग्ना में स्थापित।

  

141/5000
मासेराती बंधु, अल्फेरी, बिंदो, कार्लो, एटोर, और अर्नेस्टो, सभी 20 वीं सदी की शुरुआत से ऑटोमोबाइल के साथ शामिल थे।मासेराती ने 4, 6, 8 और 16 सिलेंडरों वाली रेस कार बनाना शुरू किया (दो सीधे-आठ एक दूसरे के समानांतर घुड़सवार)।

* मसेराटी भाई बंधुमसेराटी भाई बंधु
* मसेराटी A6मसेराटी A6
* मसेराटी 500GTमसेराटी 500GT
* मसेराटी 250Fमसेराटी 250F

1937 में, शेष Maserati भाइयों ने कंपनी में अपने शेयर Adolfo Orsi परिवार को बेच दिए।प्रसिद्ध अर्जेंटीना के ग्रैंड प्रिक्स ड्राइवर जुआन-मैनुअल फानगियो ने 1950 के दशक में कई सालों तक मासेराती के लिए दौड़ लगाई।

* मसेराटी 3500GTमसेराटी 3500GT
* मसेराटी Ghibliमसेराटी Ghibli
* मसेराटी Mistralमसेराटी Mistral

1968 में, मासेराती को Citroën ने अपने कब्जे में ले लिया था।

* मसेराटी Khamsinमसेराटी Khamsin
* मसेराटी Quattroporteमसेराटी Quattroporte
* मसेराटी Merakमसेराटी Merak

8 अगस्त 1975 को, रोम में उद्योग मंत्रालय में एक समझौते पर हस्ताक्षर किए गए थे, और ससेरोन से इतालवी राज्य के स्वामित्व वाली होल्डिंग कंपनी GEPI [b] और अर्जेंटीना के उद्योगपति और पूर्व रेसिंग ड्राइवर एलेजांद्रो डी टोमासो के राष्ट्रपति बनने के बाद Maserati की संपत्ति राष्ट्रपति बनी। और सीईओ।

  

* मसेराटी Barchettaमसेराटी Barchetta
* मसेराटी Shamalमसेराटी Shamal
* मसेराटी 228मसेराटी 228

19 मई 1993 को, इसे परिसमापन से बचाया जाने के 17 साल बाद, अलेजांद्रो डी टोमासो ने मासेराटी में अपनी 51% हिस्सेदारी फिएट को बेच दी, जो एकमात्र मालिक बन गया।

* 
* मसेराटी MC12मसेराटी MC12
* 
* 

जुलाई 1997 में, फिएट ने कंपनी को मासेराती के लंबे समय के कट्टर प्रतिद्वंद्वी फेरारी (फेरारी के स्वामित्व वाली फिएट) का 50% हिस्सा बेच दिया। [4] 1999 में, फेरारी ने पूर्ण नियंत्रण ले लिया, जिससे मासेराती को लक्जरी डिवीजन बना दिया।
फिएट ग्रुप के तहत मासेराती और अल्फा रोमियो समूह, 2005 में शुरू हुआ, जब मासेराती फेरारी से अलग हो गए और अल्फा रोमियो के साथ भागीदारी की।

* 
* 
* 
*

सन्दर्भ
-------

1. ↑  maseratistore.com/[*मृत कड़ियाँ*]
2. ↑  topspeed.com
***माँ कौशिकी*** (जिसे कभी-कभी **अंबिका**, **महासरस्वती** या **चंडिका** भी कहा जाता है) एक हिन्दू देवी हैं, जो महादेवी की योद्धा और कुंवारी शक्ति जो पार्वती के म्यान से उत्पन हुई थी वह दानव भाइयों शुम्भ और निशुम्भ को मारने के लिए चली गई और मातृका अस्तित्व में आने का कारण भी था।

मूल
---

### स्कंद पुराण

#### देवीमाहात्म्य

देवी कौशिकी की कहानी देवीमाहात्म्य में पाई जा सकती है, जहां वह राक्षसों शुम्भ और निशुम्भ को मारने के लिए देवी पार्वती के शरीर के म्यान (या कोष) से ​​प्रकट होती हैं। चूंकि महादेवी ने अपनी त्वचा से काले कौशिकी को विकीर्ण किया था, वह भी कालिका के रूप में काले रंग की हो गई थी और जैसे ही वह हिमालय के पहाड़ों पर बैठी थी और राक्षसों के अपने पास आने की प्रतीक्षा कर रही थी, उसने खुद राक्षस भाइयों को मार डाला, साथ ही साथ उनके साथी राक्षसों, सप्तमातृका, देवी शिवदूती, और देवी चामुंडा (काली) भी मदद की थी.

### कालिका पुराण

वह देवी मातंगी के शरीर से पैदा हुई हैं।

### शिव पुराण

जब भगवान शिव देवी पार्वती का उसकी काली त्वचा के लिए मज़ाक उड़ाते हैं, तो वह एक गोरा रंग पाने के लिए अपनी तपस्या शुरू करती है। वह अंततः अपनी काली त्वचा को छोड़ देती है, जिससे वह काली देवी कौशिकी के रूप में फिर से प्रकट होती है, राक्षसों का वध करती है और फिर से गोरा हो जाती है और शिव के पास लौट आती है।

### देवीभागवत पुराण

देवी पार्वती के शरीर से जन्मी, और जबकि उन्हें शुरुआत में 'कौशिकी' कहा जाता है, किताब बाद में उन्हें देवी अम्बिका के रूप में संदर्भित करती है .

अशास्त्रिक कथन
--------------

कुछ लोग जो कट्टर ( द्वैतवादी तथा शिव‌शक्ति की महानता को नकारने वाले) समुदाय से आते हैं उनका कहना है कि मां कौशिकी लक्ष्मी का अवतार हैं जिसे वे एक बारहवीं सदी के अप्रामाणिक पांचरात्र लक्ष्मी तंत्र से प्रमाणित करने का प्रयास करते हैं किंतु वास्तव में श्री कौशिकी देवी मां पार्वती का ही स्वरूप है जो इस बात से स्पष्ट होता है कि उनका उल्लेख केवल शैव तथा शाक्त सम्प्रदाय‌ के ग्रंथों में ही है यथा - दुर्गा सप्तशती शिव पुराण इत्यादि।

यह भी देखें
-----------

* चामुंडा
* शुम्भ और निशुम्भ

संदर्भ
------

1. ↑  Wangu, Madhu Bazaz (2003). *Images of Indian goddesses : myths, meanings and models*. New Delhi: Abhinav Publications. पृ॰ 185. आई॰ऍस॰बी॰ऍन॰ 81-7017-416-3.
2. ↑  Jones, Constance A.; Ryan, James D. (2007). "Virashaivas". *Encyclopedia of Hinduism*. New York, NY: Facts On File. पृ॰ 489. आई॰ऍस॰बी॰ऍन॰ 0-8160-5458-4.
3. ↑  Sinha, A. K. (2009). *Approaches to history, culture, art and archaeology*. New Delhi: Anamika Publishers. पृ॰ 500.
4. ↑  Mitter, Sara S. (1991). *Dharma's daughters : contemporary Indian women and Hindu culture* (2. print. संस्करण). New Brunswick, N.J.: Rutgers University Press. पृ॰ 78. आई॰ऍस॰बी॰ऍन॰ 0-8135-1677-3.
5. ↑  Kinsley, David (1 December 1975). "Freedom from Death in the Worship of Kali". *Numen*. **22** (3): 183. डीओआइ:10.2307/3269544.